APSTIPRINĀTS

ar Žūrijas komisijas sēdes

2017. gada 6. septembra protokolu

Nr. LKM 2017/ 2- 1

**METU KONKURSA**

Latvijas Kara muzeja pamatekspozīcijas

„Latvijas valsts izveidošana un Neatkarības karš. (1918.- 1920.)”

zinātniskās koncepcijas mākslinieciskais risinājums un īstenošana

**NOLIKUMS**

1. **Vispārīgā informācija**
	1. **Identifikācijas numurs**

LKM 2017/ 2

* 1. **Pasūtītāja nosaukums, adrese un citi rekvizīti**

Latvijas Kara muzejs

Reģ. Nr.: 90000020203

Smilšu iela 20, Rīga, LV- 1050

tālrunis +371 677228147

e-pasts: muzejs@karamuzejs.lv

[www.karamuzejs.lv](http://www.karamuzejs.lv)

* 1. **Iepirkuma priekšmets**

Latvijas Kara muzeja pamatekspozīcijas „Latvijas valsts izveidošana un Neatkarības karš. (1918.- 1920.)” zinātniskās koncepcijas mākslinieciskais risinājums un īstenošana.

* 1. **Iepirkuma rīkošanas pamatojums**

Saskaņā ar Publisko iepirkumu likuma 8. panta otro un trešo daļu, Ministru kabineta 2017. gada 28. februāra noteikumu Nr.107 “Iepirkumu procedūru un metu konkursa norises kārtība” 3.nodaļu, Metu konkursa nolikumu un citiem normatīvajiem aktiem.

* 1. **CPV kods**

92312000-1 (Mākslinieciskie pakalpojumi)

92521100-0 (Muzeju izstāžu pakalpojumi)

39154000-6 (Izstāžu iekārtas)

* 1. **Līguma izpildes vieta**

Latvijas Kara muzejs

Smilšu iela 20, Rīga

* 1. **Līguma izpildes termiņš**

No iepirkuma līguma abpusējas parakstīšanas dienas, paredzot ekspozīcijas iekārtošanas pabeigšanu līdz 2018. gada 30. novembrim.

* 1. **Konkursa dalībnieks**
		1. Jebkura juridiska vai fiziska persona, šādu personu apvienība jebkurā to kombinācijā, kas iesniegusi piedāvājumu Konkursā saskaņā ar Konkursa nolikuma prasībām, kas ir spējīga īstenot piedāvātā Meta ideju.
		2. Ja Konkursa dalībnieks ir personu apvienība un sadarbības līgumā nav atrunātas pārstāvības tiesības vai nav izsniegta pilnvara, pieteikuma oriģināls jāparaksta katras personas, kas iekļauta personu apvienībā, pārstāvim ar pārstāvības tiesībām.
		3. Konkursa dalībniekam ir jābūt reģistrētam Uzņēmumu reģistra Komercreģistrā Latvijā vai līdzvērtīgā reģistrā ārvalstīs, ja attiecīgās valsts normatīvie akti to paredz. Prasība attiecas uz visiem personālsabiedrības biedriem (ja piedāvājumu iesniedz personālsabiedrība) vai visiem personu apvienības dalībniekiem (ja piedāvājumu iesniedz personu apvienība), kā arī apakšuzņēmējiem (ja Konkursa dalībnieks plāno piesaistīt apakšuzņēmējus).
		4. Konkursa dalībniekiem, kas reģistrēti ārvalstīs, jāiesniedz komersanta reģistrācijas apliecības kopija vai līdzvērtīgas iestādes izdots dokuments, kas ir atbilstošs attiecīgās valsts normatīviem aktiem. Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Konkursa dalībnieka reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.
		5. Ja Konkursa dalībnieks iesniedz piedāvājumu kā personu apvienība, tad jāpievieno personu apvienības dalībnieku vienošanās vai nodomu protokols, apliecinot gatavību sadarboties Meta izstrādē un gatavību sadarboties līguma izpildē, ja piegādātāju apvienībai tiks piešķirtas līguma slēgšanas tiesības.
	2. **Informācijas apmaiņas kārtība**
		1. Pasūtītājs nodrošina brīvu un tiešu elektronisku pieeju iepirkuma procedūras dokumentiem un visiem papildus nepieciešamajiem dokumentiem, publicējot to tīmekļvietnē: <http://www.karamuzejs.lv/lv/Muzejs.aspx> sadaļā „Publiskie iepirkumi” un <http://www.mod.gov.lv/Papildriki/Iepirkumi.aspx> sadaļā „Iepirkumi”.
		2. Informācijas apmaiņa starp Pasūtītāju un ieinteresētajiem piegādātājiem par Konkursa nolikumu un tā pielikumiem notiek rakstveidā pa pastu (Smilšu iela 20, Rīga, LV- 1050), e-pastu (muzejs@karamuzejs.lv) vai nododot personīgi (Smilšu iela 20, Rīga). Uz informācijas pieprasījumiem obligāti jābūt norādei: Metu konkursam „Latvijas Kara muzeja pamatekspozīcijas „Latvijas valsts izveidošana un Neatkarības karš. (1918.- 1920.)” zinātniskās koncepcijas mākslinieciskais risinājums un īstenošana”, iepirkuma identifikācijas Nr. LKM 2017/ 1.
		3. Ja ieinteresētais piegādātājs ir laikus pieprasījis papildu informāciju par Konkursa procedūras dokumentos iekļautajām prasībām attiecībā uz meta piedāvājumu sagatavošanu un iesniegšanu, iepirkuma komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms meta piedāvājuma iesniegšanas termiņa beigām.
		4. Atbildes tiks nosūtītas ieinteresētajam piegādātājam, kas uzdevis jautājumu, kā arī publicētas Pasūtītāja tīmekļvietnē: <http://www.karamuzejs.lv/lv/Muzejs.aspx> sadaļā „Publiskie iepirkumi” un <http://www.mod.gov.lv/Papildriki/Iepirkumi.aspx> sadaļā „Iepirkumi”, kurā ir pieejams Konkursa nolikums un citi iepirkuma procedūras dokumenti, norādot arī uzdoto jautājumu.
		5. Ja Pasūtītājs izdarījis grozījumus Konkursa nolikumā, Pasūtītājs ievieto šo informāciju Pasūtītāja tīmekļvietnē: <http://www.karamuzejs.lv/lv/Muzejs.aspx> sadaļā „Publiskie iepirkumi” un <http://www.mod.gov.lv/Papildriki/Iepirkumi.aspx> sadaļā „Iepirkumi”, kā arī iesniedz paziņojumu par grozījumiem Iepirkumu uzraudzības birojam publicēšanai.
		6. Ieinteresēto piegādātāju pienākums ir pastāvīgi sekot Pasūtītāja tīmekļvietnē publicētajai informācijai. Pasūtītājs nodrošina brīvu un tiešu elektronisko pieeju visai ar Konkursu saistītajai informācijai un dokumentiem Pasūtītāja tīmekļvietnē: <http://www.karamuzejs.lv/lv/Muzejs.aspx> sadaļā „Publiskie iepirkumi” un <http://www.mod.gov.lv/Papildriki/Iepirkumi.aspx> sadaļā „Iepirkumi”.
		7. Informāciju par Konkursu sniedz Latvijas Kara muzeja direktora palīdze Sandra Mackeviča, tālr.: +371 67228147, +371 28308339, e-pasts: muzejs@karamuzejs.lv.
		8. Žūrija ir tiesīga pieprasīt papildus informāciju no pretendentiem, kas piedalās konkursā.
1. **Projekta apraksts un mērķi**
	1. Ekspozīcijas tēma ir „Latvijas valsts izveidošana un Neatkarības karš. (1918.- 1920.)”.

Ekspozīcijai jāsniedz apmeklētājiem emocionālu pārdzīvojumu un vispusīgu informāciju par Latvijas valsts izveidi, Latvijas armijas tapšanu un neatkarības izcīnīšanu.

Metu konkursa mērķis ir izvēlēties no muzeoloģijas viedokļa optimālāko, augstvērtīgāko, saturiski un dizainiski līdzsvarotu vēsturiskās tēmas māksliniecisko risinājumu (metu).

1. **Termiņš papildus jautājumiem par metu konkursa nolikumu**
	1. Jautājumi pasūtītājam iesniedzami rakstiski muzeja kancelejā vai nosūtot pa pastu Smilšu ielā 20, Rīgā, LV- 1050, vai elektroniski: muzejs@karamuzejs.lv ne vēlāk kā līdz 2017. gada 2. oktobrim
	2. Ieinteresēto personu sanāksme notiks 2017. gada 25. septembrī plkst. 15.00.
2. **Meta un devīzes atšifrējuma iesniegšanas vieta, termiņš un kārtība**

Pieteikumus pieņem Latvijas Kara muzeja kancelejā, Smilšu ielā 20, Rīgā no 2017. gada 13. septembra līdz 2017. gada 20. oktobrim, pirmdien - piektdien no plkst. 9.00 - 16.30. Pretendentu piedāvājumi pēc šī termiņa netiks pieņemti.

1. **Iesniedzamā meta sastāvs un paskaidrojuma raksta noteiktās prasības**
	1. Pastāvīgās ekspozīcijas mākslinieciskās koncepcijas apraksts.
	2. Ekspozīcijas dizaina risinājums:
		1. Ekspozīcijas perspektīvas un kopskati.
		2. Vitrīnu un stendu mākslinieciskais risinājums.
		3. Apgaismojuma risinājuma piedāvājums telpām kopumā, vitrīnām un stendiem.
		4. Logu un radiatoru piekļuves iespējas, pievienojot izmērus.
	3. Projekta materiāli iesniedzami A3 formāta izdruku veidā un PDF formātā (ierakstīti CD, DVD vai zibatmiņā, nodrošinot materiālu anonimitāti).
	4. Ekspozīcijas tehniskās realizācijas īstenošanas apraksts, pievienojot detalizētu izmaksu tāmi (Konkursa nolikuma 2. pielikums) un darbu izpildes laika grafiku.

Piedāvājuma derīguma termiņam jābūt spēkā vismaz līdz 2018. gada 31. decembrim.

1. **Meta un devīzes atšifrējuma noformējuma prasības**
	1. Konkursa piedāvājums sastāv no 2 (divām) daļām:
		1. Mets (meta piedāvājums)- meta idejas koncepcija, ekspozīcijas dizaina risinājums un tā īstenošanas izmaksu tāme un ekspozīcijas iekārtošanas darbu izpildes laika grafiks, ievietoti atsevišķā slēgtā aploksnē/iepakojumā, norādot dokumentu skaitu, atbilstoši nolikuma un tā pielikumu noteiktajām prasībām.
		2. Devīzes atšifrējums- dalībnieka pieteikums dalībai metu konkursā un kvalifikācijas dokumenti, ievietoti atsevišķā slēgtā aploksnē/iepakojumā, atbilstoši nolikuma un tā pielikumu noteiktajām prasībām.
	2. Lai nodrošinātu dalībnieku anonimitāti, nenorādot ziņas par dalībnieku (t.sk. skices autoru), metu piedāvājuma katru aploksni/iepakojumu iesniedz slēgtā veidā, apzīmētu ar devīzi. Uz iesniegtā meta un tam pievienotajiem materiāliem, tā apraksta un meta īstenojamās izmaksu tāmes nedrīkst būt norādes uz dalībnieku, nav pieļaujami marķējumi, kas jebkādā veidā varētu identificēt dalībnieku vai konkrētā darba izpildītāju. Piedāvājuma iepakojumam jābūt droši slēgtam, uz tā nedrīkst būt nekādi apzīmējumi un logotipi, kas identificē dalībnieku. Piedāvājumu iesniedz vienā slēgtā iepakojumā, kurā Nolikumā noteiktā veidā ir ievietoti visi pieprasītie dokumenti un materiāli.
	3. Uz aploksnes norāda:

Latvijas Kara muzejs, Smilšu iela 20, Rīga, LV- 1050

Metu konkursam „Latvijas Kara muzeja pamatekspozīcijas „Latvijas valsts izveidošana un Neatkarības karš. (1918.- 1920.)” zinātniskās koncepcijas mākslinieciskais risinājums un īstenošana”

Iepirkuma identifikācijas Nr. LKM 2017/ 2

Devīze (ar devīzi saprot dalībnieka izvēlētu burtu un ciparu kopu, kas neidentificē dalībnieku un ko lieto anonimitātes nodrošināšanai)

Neatvērt līdz 2017. gada 17. oktobrim, plkst. 16:30

* 1. Dalībnieks iesniedz 1 (vienu) piedāvājuma oriģinālu, un 1 (vienu) eksemplāru elektroniskā formātā (ierakstīti CD, DVD vai zibatmiņā).
	2. Visiem Konkursa dalībnieka sagatavotajiem un iesniegtajiem dokumentiem jābūt latviešu valodā. Ja kāds no Konkursa dalībnieka iesniegtajiem dokumentiem nav latviešu valodā, tiem jāpievieno Konkursa dalībnieka apliecināts tulkojums latviešu valoda. Ja tulkojums netiek pievienots, tad Žūrijas komisija uzskata, ka attiecīgais dokuments nav iesniegts.
1. **Dalībnieku profesionālās kvalifikācijas prasības**
	1. Pretendentu dzīves gaitas apraksts (CV) un Latvijas Mākslas akadēmijas vai ekvivalentu izglītību apliecinošu dokumentu kopijas.
	2. Konkursa dalībnieks norāda projekta vadītāju, kas pakalpojuma sniegšanas gaitā sniegs pasūtītājam visu nepieciešamo informāciju par ekspozīcijas iekārtošanu un uzņemsies atbildību par līguma izpildes gaitu.
	3. Ziņas par pretendentu realizētajiem projektiem un šo projektu īss apraksts, realizēto projektu pasūtītāji.
2. **Metu vērtēšanas kritēriji**
	1. Žūrijas komisija pieņem izskatīšanai tikai tos piedāvājumus, kas noformēti atbilstoši Konkursa nolikumā noteiktajām prasībām. Ja piedāvājumus nav atbilstoši noformēts, Žūrijas komisija tiesīga lemt par piedāvājuma tālāku izskatīšanu.
	2. Žūrijas komisija par Konkursa uzvarētāju atzīst to dalībnieku, kura iesniegtais meta piedāvājums, apkopojot Žūrijas komisijas individuālos vērtējumus, ieguvis visaugstāko vidējo punktu skaitu. Kopējais maksimāli iegūstamo punktu skaits ir 100 punkti.
	3. Žūrijas komisija piedāvājumu izvērtē pēc šādas formulas: S=I +R, kur S- punktu kopsumma, I- novērtējamā kritērija Meta piedāvājuma sadaļa „Mākslinieciskā koncepcija” punktu skaits, R- novērtējamā kritērija Meta piedāvājuma sadaļa „Tehniskās realizācijas īstenošanas apraksts” punktu skaits.
	4. Vērtēšanas kritērijs „Mākslinieciskā koncepcija” sevī ietver mākslinieciskās koncepcijas oriģinalitāti un atbilstību vēsturiskajai tematikai un saturam, satura atainojuma atraktivitāti, apmeklētāju plūsmas virzības risinājumu, kā arī māksliniecisko un tehnoloģisko iespēju izmantošanu tēmas satura atklāšanā. Vērtēšanas kritērija maksimālā skaitliskā vērtība 50 punkti.
	5. Vērtēšanas kritērijs „Tehniskās realizācijas īstenošanas apraksts” sevī ietver realizācijas izmaksu atbilstību piedāvājuma paredzamai kvalitātei un finanšu piedāvājuma tāmes pamatotību. Vērtēšanas kritērija maksimālā skaitliskā vērtība 50 punkti.
3. **Godalgu skaits un to sadales principi, vērtība un maksājumi**
	1. Metu konkursam iesniegto materiālu vērtēšanu veic pasūtītāja izveidota žūrijas komisija.
	2. Konkursa galvenā godalga tiek piešķirta pretendentam, kas atbilst Konkursa nolikumam un ko kā labāko ir atzinusi žūrijas komisija galvenās godalgas saņemšanai.
	3. Galvenā godalga ir EUR 1 000,00 (pēc nodokļu nomaksas).
	4. Tiek piešķirtas veicināšanas godalgas, kuru skaitu un apjomu nosaka žūrija.
	5. Konkursa galvenās godalgas un veicināšanas godalgu ieguvēji tiek informēti personiski.
	6. Galvenā un veicināšanas godalgas tiek izmaksātas 15 (piecpadsmit) dienu laikā pēc galīgo konkursa rezultātu apstiprināšanas.
	7. Ja uzvarētājs netiek noteikts, metu konkurss beidzas bez rezultātiem.
4. **Žūrijas komisijas lēmuma pieņemšanas paredzamais termiņš**

Žūrijas komisijas lēmuma pieņemšanas paredzamais termiņš ir 2017. gada 30. novembris.

1. **Kārtība, kā saņemami meti, kas nav godalgoti**
	1. Autori iesniegtos materiālus, kas nav godalgoti, var saņemt mēneša laikā pēc konkursa rezultātu publicēšanas. Pēc minētā termiņa beigām konkursa darbi netiek saglabāti.
	2. Darbus var saņemt Latvijas Kara muzeja 21. kabinetā, Smilšu ielā 20, Rīgā, iepriekš piesakoties pa tālr.: +371 67228147.
2. **Godalgu ieguvēju tiesības uz iepirkuma līgumu slēgšanu un uz sarunu procedūru uzaicināmo uzvarētāju skaits**
	1. Ar metu konkursa uzvarētāju, pamatojoties uz Publisko iepirkumu likuma 8. panta septītās daļas 8. punktu, plānots rīkot sarunu procedūru par tehniskā projekta izstrādāšanu un realizāciju.
3. **Žūrijas komisijas sastāvs un žūrijas komisijas locekļu profesionālā kvalifikācija**
	1. Ar Latvijas Kara muzeja 2017. gada 30. augusta rīkojumu Nr. 6/1-7/17 iesniegto darbu vērtēšanai ir izveidota žūrijas komisija.
	2. Žūrijas komisija darbojas 7 (septiņu) cilvēku sastāvā.
		1. Žūrijas komisijas priekšsēdētāja: Aija Fleija (Latvijas Kara muzeja direktore).
		2. Žūrijas komisijas loceklis: Juris Ciganovs (Latvijas Kara muzeja direktora vietnieks pētniecības darbā).
		3. Žūrijas komisijas loceklis: Barba Ekmane (Latvijas Kara muzeja Starpkaru vēstures nodaļas vadītāja).
		4. Žūrijas komisijas loceklis: Jānis Garjāns (Kultūras ministrijas Kultūrpolitikas departamenta Muzeju nodaļas vadītājs).
		5. Žūrijas komisijas loceklis: Anita Meinarte (Latvijas Nacionālā vēstures muzeja direktora vietniece).
		6. Žūrijas komisijas loceklis: Ģirts Boronovskis (Latvijas Nacionālā vēstures muzeja galvenais mākslinieks).
		7. Žūrijas komisijas loceklis: Edvīns Circenis (Valsts aizsardzības militāro objektu un iepirkumu centra Būvniecības departamenta vadītājs).
4. **Meta izstrādei nepieciešamie materiāli**
	1. Ekspozīcijas „ Latvijas valsts izveidošana un Neatkarības karš. (1918.- 1920.)” koncepcija un struktūrplāns uz 7 lpp. (Konkursa nolikuma 3 pielikums).
	2. Ekspozīcijas tematiskais plāns uz 109 lpp. (Konkursa nolikuma 4. pielikums).
	3. Ekspozīcijas zāles plāns uz 1 lpp. (Konkursa nolikuma 5. pielikums).
5. **Citi noteikumi:**
	1. Konkursa godalgoto vietu ieguvēji bez atlīdzības nodod Pasūtītājam mantiskās tiesības (izņemot Autortiesību likuma 15.panta pirmās daļas 11.punktā noteiktās tiesības) uz godalgoto Metu pilnā apmērā bez jebkādiem noteikumiem ar brīdi, kad Mets tika iesniegts Pasūtītājam. Autora personiskās tiesības tiek saglabātas saskaņā ar Latvijas Republikā spēkā esošajiem normatīvajiem aktiem.
	2. Ja trešās personas izvirza jebkādas prasības un/vai pretenzijas attiecībā uz Meta autortiesībām, tad visu atbildību par šādu autortiesību aizskārumu vai pārkāpumu, ieskaitot tiesāšanās izdevumus un advokātu atlīdzību, uzņemas un atlīdzina Konkursa dalībnieks, kurš iesniedza attiecīgo Metu.
6. **Pielikumi:**
	1. Devīzes atšifrējums un pieteikums metu konkursam uz 2 lpp.- 1. pielikums.
	2. Metu piedāvājuma izmaksu tāme uz 2 lpp.- 2. pielikums.
	3. Ekspozīcijas „Latvijas valsts izveidošana un Neatkarības karš. (1918.- 1920.)” koncepcija un struktūrplāns uz 9 lpp.- 3. pielikums.
	4. Ekspozīcijas tematiskais plāns uz 105 lpp.- 4. pielikums.
	5. Ekspozīcijas zāles plāns uz 1 lpp.- 5. pielikums.